mteb/NusaParagraphTopicClassification huggingface dataset:
Jang ngarti kana jero eusi Alquran, leuwih jelasna kudu apal kandungan alquran. Dina jero alquran diajarkeun akidah, akidah teh nyaeta kayakinan. Jadi kapercayaan nu kudu diyakinan ku hate, jeung diucapkeun ku lambey, oge dibuktikeun ku amal perbuatan. Alquran oge ngajarkeun ibadah jeung muamalah, jelema diparentahkeun ku Allah jang nyembah ka Allah SWT ku cara tunduk, taat, jeung patuh. Salian ti ibadah, Alquran oge ngatur hubungan tiap jelema dina Alquran nu disebut muamalah. Hukum dina Alquran eusina kaidah-kaidah jeung katangtuan dasar jang umat manusia. Hukum ieu bakal ngajadikeun hirup jelema jadi leuwih tengtrem, adil, jeung sejahtera. Hukum nu kacantum dina Alquran nyaeta hukum kawin, hukum waris, hukum pidana, jeung nu sejenna.
Opat klasifikasi pura di Pulau Dewata, Bali berdasarkeun karakteristikna. Nu kahiji nyaeta pura umu. Pura umum nyaeta pura kangge saluruh umat Hindu nu fungsina sebagai tempat pamujaan jang muja kabesaran jasa saorang pendeta guru suci. Nu kadua nyaeta pura teritorial. Pura teritorial nyaeta tempat pamujaan anggota masyarakat sahiji banjar atawa desa nu diikat keneh ku kasatuan wilayah desa atawa banjar eta. Nu katilu nyaeta pura fungsional. Pura fungsional nyaeta umatna terikat ku ikatan kekayaan sabab gaduh profesi nu sami dina sistem mata pencaharian hidup. Nu kapat nyaeta pura kawitan. Pura kawitan gaduh karakter nu ditangtukeun ku ayana ikatan wit atawa leluhur tina garis katurunan atawa kakaluargaan.
Upami maen basket urang teh kudu gaduh nu ngarana ring basket. Ring basket aya rupa-rupina, sapertos ring basket tempel atanapi cor. Ring basket cor tiasa dianggo pikeun di lapangan. Cara masang ring basket cor nyaeta, mimiti urang nyieun huela rangka ceker hayam. Rangka ceker hayam diperyogikeun kusabab ngarah ringna kokoh teu gampil rugrug. Saatos kitu tinggal dicor wae eta rangka make semen, nanging emut tiang ringna ulah langsung dicor. Upami tos garing, urang pasang tiang ringna make sistem anchor, sistem nu nyambungkeun tiang ring sareng coran make baut nu ditanem. Sistem anchor ieu ngagaduhan kaunggulan kusabab upami ringna bade dipindahkeun teu kedah ngabongkar coran ceker hayamna. Upami tos kapasang tiang ringna, tinggal pasang papan pemantul sareung hoopna ka tiang ringna.
Tinggal di villa jeung suasana gunung pisan pikaresepeun sabab nyadiakeun pangalaman beda jeung nenagkeun pikiran dibandingkeun cicing di hotel biasa. Sabana nyaeta, villa gunung biasana lokasina di lokasi endah tur tiis, pamandangan jeung sausanana matak urang ngarasa tiis ceuli herang panon. Salian ti eta, villa gunung biasana dilengkepan ku fasilitas anu lengkep saperti kolam renang, kebon jeung kamar anu lega, sangkan bisa mere kanyamanan jeung kabebasan pikeun semah anu nginep di dinya. Di villa gunung oge tiasa janten pilihan anu pikaresepeun pikeun kulawarga atanapi babaturan anu hoyong liburan babarengan. Vila gunung biasana ngagaduhan kapasitas anu langkung ageung dibandingkeun hotel biasa, janten tiasa nampung langkung seueur jalma. Sajaba ti eta, fasilitas anu aya di villa gunung biasana bisa nyiptakeun interaksi antara anggota kulawarga atawa babaturan anu cicing di dinya.
Salaku masarakat anu deukeut jeung alam, aspék paripolah masarakat Baduy salawasna usaha pikeun henteu bertentangan jeung alam ciptaan Nu Maha Kawasa. Salah sahiji buktina nyaéta imah adat Sulah Nyanda. hayu urang tingali naon unik
1. Sakumaha dipikanyaho, imah adat urang Baduy diwangun kalayan merhatikeun sisi ramah lingkungan. Aranjeunna ngawangun gedong ngan ukur nganggo kai sareng anyaman awi, nyaluyukeun kana kontur lahan tanpa ngarobih.
2. Kaunikan séjénna dina imah adat Baduy nyaéta dina unggal sisi imah teu aya jandéla. Dumasar aturan adat, jandéla ngan bisa dijieun dina lanté imah nyanghareup langsung ka taneuh.
3. Saterusna posisi imah ngan beunang nyanghareup ka kalér jeung kidul. Éta sabab wétan sareng kulon mangrupikeun sumber cahaya panonpoe anu hak unggal warga di dinya
Prof. Dr. H. Abdul Malik Karim Amrullah  atawa Buya Hamka ngabogaan carita hirup nu teu endah, meski lahir ti kulawarga nu cukup terhormat bapana boga ngaran gede tapi teu bisa ngajieun hirupna bagja. Seenggeus kolot na cerai hirupna nu tadina ngeunaheun jadi teu pararuguh. Buya Hamka leutik leuwih milih jalan jalan ngabeakeun waktu sorangan jeung sering bolos sakola. Tapi ti dinya muncul sifat mandiri jeung pejuangna, Buya hamka di umurna nu ka 15 tahun niat ngarantau ka jawa tapi gagal ku sabab gering di jalan tapi teu nyerah saeenggeus cageur buya hamka tetep neruskeun niatna. Di jawa buya hamka di ajar tafsir quran jeung  merhatikeun perkembangan islam nepika tungtungna bertekad rek jadi pendakwah. Dina carita eta bisa di jadikeun inspirasi urang jadi jelema teu menang gampang nyerah jeung kudu mandiri lamun hayang sukses.
Rarasaan naek angkot bisa rupa-rupa gumantung kana sababaraha faktor, saperti jenis angkutan umum anu digunakeun, kaayaan kandaraan, jeung kaayaan di sabudeureunana. Lamun kandaraan teuing rame, eta bisa jadi teu nyaman teuing sabab kudu dedesekan jeung panumpang sejen. Nanging, upami henteu rame teuing, nyandak angkutan umum tiasa masihan kasempetan pikeun ningali tempat-tempat wisata di sabudeureun anjeun nalika istirahat tina perjalanan anjeun. Nyokot angkutan umum nyadiakeun kasempetan pikeun berinteraksi sareng jalma ti sagala rupa latar belakang. Ieu tiasa janten pangalaman anu pikaresepeun sareng mangpaat pikeun ngalegaan pangaweruh sareng pangalaman sosial anjeun. Nyandak angkutan umum sering langkung mirah tibatan nganggo angkutan pribadi. Ieu tiasa janten kauntungan pikeun anu hoyong ngahemat biaya transportasi.
Panjat tebing mangrupikeun olahraga anu ngalibatkeun naek gawir nganggo panangan sareng suku anjeun pikeun ngahontal puncak atanapi titik dina gawir. Olahraga ieu ngabutuhkeun kakuatan fisik, kaahlian teknis sareng daya tahan mental pikeun sukses ngahontal tujuan anu ditetepkeun. Panjat tebing biasana dilakukeun di luar atanapi di gim khusus anu nyayogikeun tembok panjat buatan kalayan sagala rupa tingkat kasulitan. Panjat tebing tiasa dilakukeun nyalira (tanpa panyalindungan), top-rope (kalayan panyalindungan di luhur), atanapi lead-climbing (kalayan perlindungan di handap). Olahraga ieu tiasa pikaresepeun sareng nangtang, sareng ngabantosan ningkatkeun kakuatan fisik, kasaimbangan, koordinasi, sareng daya tahan mental. Parabot anu dianggo kalebet tali, helm, sapatu khusus, carabiner, sareng alat kaamanan anu sanes.
Aya sababaraha cara jang nulis carita rakyat. Nu kahiji tangtukeun daerah sumber carita rakyat. Tiap daerah pastina mibogaan ciri khas sewang-sewangan. Salian eta, sabab teu kabeh daerah urang kenal adat istiadatna. Nu kadua pilih salah sahiji carita anu unik. Milih carita teu babari sabab sanajan hiji daerah bisa jadi aya carita nu sarua jeung daerah sejenna. Cara milihna kudu milih nu paling unik nu aya di daerah eta. Nu katilu jieun sacara detail nu ngagambarkeun tokoh, setting, jeung alur. Ieu penting sabab ngameh logika carita teu paburencay. Nu kaopat jieun sinopsis lengkep. Sinopsis dijieun ku alur maju sabab bakal nyieun carita leuwih gancang beres lamun ditulis. Alur mundur engkena bakal disisipkeun saenggeus beres naskah.
Kuring sakali solat di garéja. Hiji mangsa kuring ngumbara ka Fremantle, wewengkon wisata nu kawentar di luar kota Perth. Urang nyéwa imah sababaraha poé. Dinten Jumaah, kuring milarian inpormasi ngeunaan dimana angkat dina Jumaah tapi kolega Muslim lokal diarahkeun ka Garéja Anglikan St Paul di Fremantle. Anjog ka masjid (eh, gareja keur ding) kasampak, teu aya tanda-tanda. Hayang nanya éra. Maenya ka garéja nanya "dimana solat?" Teras anjeun tiasa ngadangu adzan samar-samar… Yep, Jumaah memang dilaksanakeun di tempat sapertos aula gereja anu dianggo ku komunitas Muslim pikeun dinten Jumaah sareng acara-acara sanés. Unggal Jumaah ieu wewengkon dikosongkeun, nempatkeun sajadah, mimbar, kaligrafi jeung korsi (pikeun kolot). Di dieu ogé rame ku rupa-rupa jalma ti sadaya nagara atanapi latar tukang damel di Fremantle sareng sakurilingna.
Lagu daerah atawa musik daerah atawa lagu daerah, nya eta lagu-lagu atawa musik anu asalna ti wewengkon anu tangtu sarta populer dinyanyikeun boh ku masarakat eta boh masarakat lianna. Sacara umum, pangripta/pangarang ieu tembang-tembang daerah geus teu dipikawanoh deui, tembang-tembang daerah sarimbag jeung lagu-lagu kabangsaan, tapi statusna ngan sifatna daerah sarta ditulis minangka tembang ti hiji daerah. Lagu-lagu daerah biasana mibanda lirik numutkeun basa daerahna masing-masing, saperti Tondok Kadadingku ti Sulawesi Selatan jeung Rasa Sayange ti Maluku. Lagu-lagu daerah atawa musik daerah ieu biasana muncul sarta dinyanyikeun atawa dimaénkeun dina tradisi-tradisi nu tangtu di unggal daérah, upamana nalika ngalempréh budak saré, kaulinan barudak, hiburan rahayat, pésta rahayat, perjoangan rahayat, jeung sajabana.
Di purwakarta sok aya wisata kuliner unggal poe sabtu malam minggu, mun ceuk orang purwakarta mah di sebutna teh wiskul. Sapanjang jalan loba kuliner ngajalajar aya lumpia basah, papeda, pentol, seblak, nasi goreng, martabak, sosis bakar, mie ayam, baso, angkringan, es krim goreng pokona mah dahareun doang, mun minuman na paling es teh poci. Tempatna teh di sakitaran situ buleud, biasana buka ti jam 5 burit nepika jam 10 peuting. Kuliner menarik di wiskul teh nyaeta es krim goreng, urang jeung babaturan panasaran pisan ku es krim goreng, terus urang jeung babaturan meuli hiji sewang. Behna eta teh roti nu di jerona aya es krim trus digoreng, hargana teh geneup rebuan. Tapi mun ceuk urang mah rasana biasa wae, jiga ngadahar es krim make roti.
Kahariwang sareng setrés tiasa timbul nalika damel. Aya rupa-rupa faktor anu bisa ngabalukarkeun éta, ti mimiti pagawéan anu beurat teuing, lingkungan anu teu kondusif, nepi ka gaji anu dianggap handap teuing. Dumasar kana hasil survéy Gallup, 37% réspondén di Asia Tenggara ngarasa hariwang di pagawéan. Aya ogé 31% réspondén di daérah anu ngarasa setrés di tempat damel. Sacara jentre, Kamboja mangrupa nagara di Asia Tenggara anu tingkat kahariwangna pangluhurna di tempat gawé dina taun 2022. Saloba 50% réspondén di éta nagara ngarasa hariwang di pagawéan. Posisi kadua ditempatan ku Indonésia kalawan 46% réspondén anu ngarasa hariwang di tempat gawé. Teras, saloba 44% réspondén di Thailand ngarasa hariwang nalika nuju damel. Samentara éta, Filipina mangrupikeun nagara di Asia Tenggara anu ngagaduhan tingkat setrés anu paling luhur dina padamelan. Satengah atanapi 50% réspondén nyarios yén aranjeunna stres di tempat damel. Thailand aya di tempat kadua kalayan 41% réspondén ngarasa setrés di tempat damel. Teras, aya 38% réspondén di Kamboja anu nyatakeun setrés di tempat damel.
Olahraga asalna tina kecap olah rogo tina bahasa jawa, olah harina ngalatih diri jadi jelema anu terampil jeung rogo anu artina raga jadi lamun di gabungkeun olahraga nyaeta latihan atawa ngalatih diri secara raga jeung jiwa amwwhjadi jelema anu terampil. Olahraga mangrupa kagiatan kompetisi anu ngalibatkeun kamampuh fisik jeung méntal, di mana kaulinan kudu aya aturan na. Sangkan dina pasanggiri olah raga aya nu meunang jeung nu éléh. Olahraga anu ngalibetkeun kamampuh fisik salaku pangontrol utama dina mangaruhan hasil kaulinan ngawengku maén bal, baskét, badminton, jeung sajabana. Bari olahraga nu teu ngalibetkeun teuing abilities fisik, kaasup kaulinan kartu na catur.
Warmindo jadi salah sahiji opsi ide jualan di imah, salian ti modalna anu teu gede oge peminatna nu loba. Tiap warmindo pasti weh loba nu nongkrong, komo deui warmindo mah mukana sok nepikeun ka peuting. Warmindo teh nyaeta singkatan tina Warung Mie Indomie. Sanajan ngaranna Mie Indomie, tapi nu dijualkeunna mah biasana lain Indomie hungkul, aya rupa-rupa, samodel bubur kacang hejo, kopi, gorengan, jeung sajabana. Lantaran peuting mah cuacana sok tiris, jadi loba jelema nu datang ka Warmindo jang ngahaneutan awak. Lantaran produk-produk nu dijualna teh nu ngahaneutkeun awak hungkul. Tuluy sadiaan oge TV ngameh bisa dipake jang nongton, komo mun aya acara bola, biasana beuki rame pisan nu ka Warmindo.
Nonton film jadi kagiatan rutin bagi sababaraha golongan jalmi. Utamana para pecinta film atawa pecinta genre tertentu misalna film serial genre fiksi science. Tah, komo mun aya film serial mah, sok nepi ka diarep-arep ku pecinta na teh. Sakapeung mah sok aya nu nepi ka rela nabung ngan jang nonton film hungkul. Jigana nonton film teh jadi sarana healing bagi sabagian jalma. Kitu deui jalmi nu hoream atawa teu seneng jalan-jalan ka wisata, mending keneh nonton film, janten aya kapuasan tersendiri. Jadi, wajar wae pami sok aya jalmi nu ngahajakeun rutin nonton film, sabab meureun eta wahana healing manehna teh.
Basa kuring SD hape anu mimiti pisan abdi anggo nyaeta hape kaluaran esia nyaeta Esia Hidayah anu warnana hejo jeung bodas. Abdi meser eta hape nganggo artos sorangan anu dikumpulkeun ti artos THR lebaran. Abdi meser ieu hape di konter dekeut imah nini anu pangosna basa eta 299,000 rupiah. Abdi make hape ieu lantaran basa eta mah lamun SMS ka sasama Esia leuwih mirah. Pas tos meser eta hape abdi resep pisan ngahias hape nganggo stiker-stiker. Sanajan teu aya kamerana siga hape anu sanes, abdi atoh lantaran eta mangrupakeun hp kahiji kuring anu tiasa abdi peser make duit kuring sorangan.
Blender jadi salah sahiji alat elektronik nu sering digunakeun di kahirupan sapopoe. Blnder teh bisa dipake ngajieun jus bungbuahan atawa bisa oge dipake ngahaluskeun bumbu masakan. Cara make blender teh gampil pisan. Mimiti, colokeun kabelna kana stopkontak. Tuluy pasangkeun wadah blender kana mesin blender, paskeun posisina ulah nepi ka logor. Mun geus pas, tinggal pencet tombol angka nu nunjukeun kakuatan proses blender, tong hilap tutupan. Sasuaikeun jeung kabutuhan, tuluy timerna oge sasuaikeun. Mun geus kira-kira halus nu diblenderna, pencet deui ka tombol 0 supaya pareum prosesna. Geus kitu mah tinggal tuangkeun kana wadah nu sejen. Tong hilap cabut deui kabel blenderna.
Upacara ngaben butuh artos anu ageung, Rata-rata waragadna 15-20 juta, komo deui, utamana pikeun anu jadi pamingpin agama. Jumlah duit diperlukeun ngajadikeun sababaraha kulawarga milih pikeun ngalaksanakeun kremasi massal. Ngaben masal nyaéta ngaben anu dilaksanakeun babarengan dina jangka waktu anu tangtu, contona unggal lima taun, di hiji désa. Biasana nalika upacara ngaben, jalan-jalan di sabudeureunana bakal ditutup samentawis, dugi ka arak-arakan réngsé. Warga satempat anu naek motor bakal eureun sakedapan pikeun ngaliwat ieu konvoi. Ieu mangrupikeun wujud kasabaran anu sifatna alami sabab spontan. Anjog ka makam, baris dilaksanakeun runtuyan upacara, ti mimiti ngadoa nepi ka ngaduruk. Ngaduruk ieu mangrupa simbol mulangkeun unsur kahirupan manusa. Contona, manusa asalna tina taneuh bakal balik deui ka taneuh, hawa balik deui ka hawa, jeung saterusna
Pagawean kantor teh aya loba jinis jinis na, jinis eta kumantung kana tugas jeung posisi jelema na. Jinis jinis pagawean kantor teh nyaeta pagawe bagean administrasi anu nuags pokona nyaeta nyatet  data data dina bagean catetan ieu umumna dilaksanakeun saperti nulis surat, ngarekam rupa-rupa kagiatan anu dilaksanakeun ku pausahaan, jeung nyieun catetan, saenggeus di catet data eta teh di olah. Ngolah data oge jadi bagean tina tanggung jawan pagawe admnistrasi ngolah data ieu mangrupa tugas kantor anu ngawengku rupa-rupa kagiatan ngerjakeun informasi anu geus aya, kalawan maksud pikeun nepikeunana dina wangun anu leuwih mangpaat.Tungtung na pagawe bagian administrasi nyata ngajieun laporan laporan, laporan laporan ieu di jieun paranti nngali kumaha parusahaan ieu lumangsung jeung bisa oge di jieun paranti partimbangan anu bakal di cokot keur kamajuan parusahaan na.
Basa aya kaperluan di Cirebon, abdi teu bisa mereskeun urusan sapoe sasuai target, jadi daek teu daek abdi kedah ngendong heula Sabab di Cirebon teu aya nu dikenal, jadi kapaksa nyewa kamar hotel. Abdi nyewa kamar di hotel Apita Express, mesen anu single bed. Untung we abdi mawa salin ti imah, da siap-siap bisi aya hal-hal nu dadakan jiga kieu. Abdi nyewa kamar hotel na sorangan wae. Barang meunang kamar, abdi langsung mandi tuluy istirahat teu bijil deui ti kamar. Kamarna lumayan lega jeung deuih aya AC an. Isukan nana abdi langsung checkout isuk keneh meh bisa mereskeun pagawean nu katunda kamarina.
Sumpit nyaeta pakakas tradisional nu dipake ku suku Dayak di Kalimantan Timur, senjata sumpit pikeun moro sato di leuweung samemeh mikawanoh senjata modern. Sato ieu kaasup kijang, babi hutan, manuk sareng sato jeung pikeun dikonsumsi. Sumpit dijieun tina kai teuas. Wangunna buleud panjangna nepi ka 2 méter, diameter batang 2 cm jeung diameter liang 1 cm. Pikeun nyieunna merlukeun presisi supados akurasina alus. Pelor sumpit (disebut damak) dijieun tina awi atawa sajenis tangkal korma (nibung). Batang awi ngawujud jadi bilah leutik anu ujungna lancip sarta seukeut. Samemeh dipake pikeun moro, sumpit diolesan ku nipoh tangkal beracun, sangkan sasatoan buruan anu kapangaruhan ku karuksakan bakal maot sababaraha waktu engke. Kiwari pakarang sumpit masih digunakeun di sababaraha tempat di Kalimantan Barat, hususna di Ketapang.
Cara ngameh sholat khusyu, nu kahiji nyiapkeun diri saacan sholat. Persiapan eta bisa dilakukeun jang nyempurnakeun wudhu, make pakean nu aeresih, jeung segera ka masigit. Sabari nungguan sholat bisa dzikir jeung maca Alquran. Ulah migawean sholat ku cara buru-buru. Nu kadua boga sikep nu tenang dina kaayaan sholat atawa disebut ku tumaninah. Leuwih jelasna nyaeta ku nyempurnakeun deui posisi anggahota awak dina tiap gerakah sholat. Nu katilu sholat sabari nginget maot, cara ieu dianggap cukup ampuh ngameh sholat jadi leuwih khusyu. Nu kaopat ngarti bacaan dina sholat. Sabab bisa ngarti tiap makna nu aya di jerona. Nu terakhir bisa sholat di awal waktu, sabab waktu sholat masih panjang jadi hate bakal ngarasa tenang dina ngagaweanna.
Yoga mangrupikeun olahraga ringan anu gampang dilakukeun di bumi, sanaos dina kagiatan ieu arurang bakal jarang luncat atanapi lumpat, ngan kauntungan anu ditampi ku arurang sajajar sareng olahraga pada umumna. Yoga mangrupikeun jinis latihan anu tujuanana pikeun ningkatkeun kaséhatan sareng karaharjaan awak, ku ngalibetkeun kagiatan fisik, latihan engapan, téknik rélaxasi sareng prakték semedi. Kalolobaan jalma mikir yén gerakan yoga ngan diuk sila jeung nutup panon maranéhanana, tapi dina kanyataanana gerakanna teh henteu ngan éta hungkul. Dina olahraga ieu, gerakanna leuwih condong kana kontrol napas, konsentrasi pikiran, jeung kontrol diri. Masing-masing jenis boga gerakan sorangan anu tangtu kudu diluyukeun jeung kamampuh urang.
Cumi-cumi mangrupikeun jinis moluska anu kalebet kulawarga sepia. Moluska ieu biasana hirup di laut sarta ngabogaan awak panjang, fleksibel jeung sirah anu misah ti awak. Cumi-cumi miboga sababaraha mangpaat pikeun awak, diantarana cumi-cumi ngandung protein anu luhur, anu bisa mantuan naekkeun massa otot sarta ngajaga jaringan awak. Cumi oge ngandung kalsium anu kaya, pikeun ngabantuan keur ngajaga tulang jeung huntu anu sehat. Sajaba ti eta, cumi-cumi oge tinggi vitamin B12, anu bisa mantuan ngajaga sistim saraf sehat sarta ningkatkeun produksi sel darah merah. Nanging, emut yen cumi-cumi kedah diolah ku cara anu bener supaya henteu kacemar ku bakteri atawa virus anu bisa ngarugikeun awak. Salaku tambahan, upami aya alergi kana cumi-cumi atawa ngabogaan masalah kasehatan anu sejen, urang kedah konsultasi ka dokter sateuacan ngonsumsi cumi-cumi
Balik ka imah ngaliwatan tol Bocimi terus macét di jalan tol Sukabumi. Asup ka wewengkon Cidahu anu mimiti pabukitan jeung ahirna nepi ka wewengkon Parakansalak. Imah kuring masih luhur, rada jauh ti puseur kacamatan Parakansalak. Kalayan penampilan imah kuring kalayan konsép tradisional sareng dua anjing tercinta kolot kuring. Baheula tempat ieu mangrupa kebon tea anu geus aya ti jaman Walanda, tapi ayeuna geus diganti ku lahan sawit. Témbongkeun kebon tea saméméh diganti ku lahan perkebunan sawit. Panempoan Gunung Gede Pangrango katingali ti Gunung Endut, masih aya di wewengkon pagunungan Salak. Panempoan Gunung Gede Pangrango jeung perkebunan kelapa sawit (anu baheulana perkebunan teh) Wates jeung leuweung pagunungan Halimun Salak, di dieu loba walungan-walungan anu jernih jeung teu kotor. Sawah-sawah téras anu teu dicicingan ku padumukan, halimun padet luhureun puncak gunung ngajadikeun suasana tiis, tiiseun, jeung tengtrem. Kebon buah salak urang sorangan nu sok buahan, dipelakan ku bapa lantaran hayang nyocogkeun komoditi nu aya jeung ngaran daerahna.
Alquran nyaeta kitab suci umat Islam nu diturunkeun ku Allah SWT ka Nabi Muhammad ngaliwatan perantara malaikat Jibril. Alquran jadi pedoman jeung pituduh jang umat Muslim di sakabeh alam. Urang geus ti leletik keneh diajarkeun Alquran ku indung jeung bapa. Biasana ngaji alquran rutin nyaeta unggal poe saberes sholat magrib. Ti mimiti ngaji iqro nepikeun ka ngaji make quran gede eta hiji proses ngameh macana bisa lancar. Ngaji quran henteu lila, mun urang mah sok sa ain tapi asalkeun rutin. Lila kalilaan mah bakal parat ngaji quranna. Lamun geus parat sok ngamimitian deui ka awal. Aya kana sataunan atawa dua taunan karek parat, tapi mun keur bulan puasa mah sok gancang sabab tutuluyan dibaca.
Udin karak asup sakola SMA, manehna keur neangan kagiatan nu cocog jang ngeusi waktosna. Aya hiji ekskul nu nyieun Udin tertarik, ekskulna nyaeta futsal. Futsal teh jadi salah sahiji ekskul nu hese asupna kusabab aya seleksi asup. Nu minat asup ieu ekskul teh loba nanging kuota penerimaanna ngan saeutik. Nanging Udin keukeuh daftar ka ieu ekskul, manehna ngiluan rangkaian seleksi nika keun ka tahap ahir. Tungtungna Udin katarima asup ekskul futsal. Jalan sabulan Udin ngiluan ieu ekskul, manehna kaluar kusabab tetela seniorna garalak. Unggal latihan Udin dicarekan bebeakan mun ngalakukeun kasalahan arek eta kasalahan ageung atawa leutik. Uyuhan we nu sejenna sarabar ngadenge senior-seniorna.
Kagiatan ekstrakurikuler kasti nyaeta kagiatan ekstrakurikuler anu biasana dilaksanakeun di lingkungan sakola pikeun diajar jeung latihan maen bal. Kasti nyaeta olahraga anu dimaenkeun make bal jeung iteuk, sarupa jeung baseball atawa softball. Dina ekstrakurikuler kasti, murid bakal diajarkeun teknik-teknik dasar kaulinan, saperti kumaha carana nyekel iteuk, cara maledog bal, jeung cara lumpat ka arah base. Sajaba ti eta, maranehna oge bakal dilatih dina kaayaan fisik sarta kalincahan sangkan bisa maen optimal sarta ngamekarkeun bakat maranehanana. Sajaba ti eta, kagiatan ekstrakurikuler mindeng dituturkeun ku kompetisi antara sakola atawa antar tim di sakola. Ekstrakurikuler kasti mangrupikeun kagiatan anu positip sareng mangpaat pikeun siswa anu hoyong ngembangkeun bakatna dina kasti.
Main ball jadi salah sahiji olahraga anu dipikaresep ku barudak , dilaksanakeun di lapangan jukut héjo kalayan legana 105 x 68 meter.  Sateuacan ngamimitian pertandingan, sadaya pamaén diwajibkeun pemanasan heula, supados otot henteu tegang sareng kram nalika maén engké.  Kaulinan lumangsung 90 menit, hiji tim ngandung 11 pamaén dibagi kana tujuh posisi, nyaéta penyerang, gelandang serang, jangjang, gelandang bertahan, bek jangjang, bek tengah jeung kiper. Tim anu dinyatakeun juara nyaéta tim anu nempatkeun bal ka gawang lawan atawa tim anu nyitak leuwih loba gol. Lamun urang ngalakukeun pelanggaran, wasit bakal masihan kartu, kartu konéng minangka peringatan, kartu beureum dikaluarkeun tina lapangan.
Dana darurat teh nyaeta jang urang nu ngaranna nyiapkeun dana cadangan jeung oge pengeluaran nu teu diduga-duga. Conto nu paling gampang di Covid kamari pas bulan Maret, apal-apal teh loba nu di PHK. Sedengkeun kredit masih kudu dibayar, duit sakola budak masih kudu dibayarkeun, hirup oge dahar sapopoe oge masih kudu dilakonan. Kumaha lamun urang teu boga nu ngaranna dana darurat atawa dana cadangan ieu? Bisa-bisa kabehna macet, bahkan bisa oge urang stress sorangan. Jadi dana darurat ieu nyaeta jang ngacover reuwasna eta ayeuna. Jadi pas kajadian nu teu diduga-duga kawas kitu, urang geus tenang lantaran geus nyiapkeun dana darurat.